Augustusburgo ir Falkenlusto rūmai

Augustusburgo ir Falkenlusto rūmai () – rūmų ansamblis Vokietijoje, Šiaurės Reino-Vestfalijos žemėje, Briūlio mieste netoli Kelno. Nuo 1984 m. – pasaulio paveldo objektas.

Rūmai pastatydinti XVIII a. pr. Kelno vyskupo-kurfiursto Klemenso Augusto Bavaro. Augustusburgo rūmai baigti statyti 1734 m. Juos baroko stiliumi suprojektavo architektai Johanas Šlaunas (Johann Conrad Schlaun) ir Fransua de Kuviljė (François de Cuvilliés). 1748 m. pridėti rokokiniai laiptai, kuriuos kūrė Johanas Baltazaras Noimanas. Falkenlust – „Medžioklės rūmai“ – pastatyti 1740 m., vadovaujant de Kuviljė. Aplink rūmus Dominkas Žiraras įveisė gėlių sodus, bet XIX a. jie pertvarkyti į kraštovaizdžio sodus.

Pasaulio paveldo objektai Vokietijoje
Vokietijos rūmai
Vokietijos pilys